Gebeurtenisse gemerk met hittebehandeling 2020 - Handelskoue in China
tag Is Hitte behandeling
China Internasionale Energiebesparing & Omgewing Keteluitstalling Geslaag
Van Julie 24, 2019 09: 00 totdat Julie 26, 2019 18: 00
At Beijing - China Nasionale Konvensiesentrum (CNCC) 7 Tianchen E Rd, Ao Yun Cun, Chaoyang Qu, Beijing Shi, China, 100029 kategorieë: Industrial Engineering, Omgewing & Afval, Hernubare energie, Water Tech Tags: Hitte behandeling, Industriële oond, Keteltoerustingstegnologie, Muurbehang oond toerusting tegnologie, Biomassa-energietoerusting, Water Treatment
Sjanghai International Heat Treatment Fair (HT China)
At Sjanghai Everbright Konvensie en uitstallingsentrum 66 Caobao Rd, TianLin, Xuhui Qu, Sjanghai Shi, China, 200235 kategorieë: Industrial Engineering Tags: Hitte behandeling, Industriële oond, Industrial Engineering
5 135 eventsed1a6e535bd545192648671785018e1a Klein Bietjie Blou by Francine Beaton - Read Online
Klein Bietjie Blou: 'n Blouberg Novella, #3
Publisher: Francine BeatonReleased: Apr 9, 2019ISBN: 9781386434016Format: book
Klein Bietjie Blou - Francine Beaton
Aan my susters
Dit sal verkeerd van my wees om nie my familie en vriende te bedank vir hulle ondersteuning nie.
Ek moet ook my beta-lesers bedank wat saam met my gesukkel het deur my eerste probeerslae.
Lidia de Jager, my proefleser
In die hart van Suid-Afrika se wynstreek, met die Hottentots-Holland-bergreeks op die agtegrond, lê die twee wynplase, Blouberg en Tweekop. Jare gelede het ‘n tragedie beide die Sinclair-familie van Tweekop en die Walker-familie van Blouberg getref toe Duncan Sinclair en Nina Walker in ‘n vuur omgekom het wat ook Blouberg vernietig het. Twee jaar daarna het Anna Sinclair en Marc Walker met hul huwelik die twee families wat vir jare bure en beste vriende was, saamgesnoer. In die Blouberg-reeks ontmoet ons hul nege kinders, en leer meer oor Anna en Marc en hul kinders se liefdeslewens..
KARAKTERS IN DIE REEKS
HUWELIK TUSSEN NINA EN MARCUS WALKER
MARCUS WALKER JR EN LINDA MALONE
HUWELIK TUSSEN ANNA EN DUNCAN SINCLAIR
ANNIE SINCLAIR EN KENT BRODIE
HUWELIK TUSSEN ANNA EN MARCUS WALKER
VOLG FRANCINE BEATON
NOG BOEKE DEUR FRANCINE BEATON
Adam probeer nie eens die gaap onderdruk nie. Die volgende een probeer hy nog agter sy hand wegsteek alhoewel hy nie weet hoekom hy dit nog doen nie. Daar is in elk geval nie iemand wat dit kon sien nie.
Hy rol sy nek om van die styfheid ontslae te raak, maar dit help nie veel nie. Hy is ongelooflik moeg. Al wat hy wil doen is om ŉ stort te neem om die gevolge van ses-en-dertig uur se reis weg te spoel. Dit was so erg dat hy homself kan ruik. Dit ruik erger as Reid en sy spanmaats se kleedkamer. Enigiemand wat al in ŉ kleedkamer was na vyftien mans ŉ harde rugbywedstryd gespeel het sal weet waarvan hy praat. Sweterige kouse. Liggaamsreuke...
Ugh, hy wil nie eers daaraan dink nie.
Adam laat sy sak op die vloer val en skop onmiddellik sy skoene uit. Jip, net soos hy gedink het — dit stink vreeslik.
Hy raak van die res van sy klere ontslae en los dit net daar op ŉ hoop op die vloer. Hy bedek homself nie eens nie. Noudat Matthew oorsee werk, het Adam die badkamer vir homself. Hy verkies dit. Hy is net te dankbaar dat hy dit nie met sy susters hoef te deel nie.
Hy sit sy hand outomaties oor sy mond wanneer die volgende gaap hom onverwags vang. Hoekom gaan ŉ mens se oë toe as jy gaap?
Skok vervang die lui gedagte.
Adam se oë vlieg oop toe hy die geskokte uitroep hoor. Hy kyk vas in die mooiste paar groen oë wat hy nog gesien het. Nie net dit nie, daardie oë is so naby dat Adam die klein geel spikkeltjies sien wat tussen die groen wegkruipertjie speel. Sy hande, wat outomaties uitgereik het om te keer dat hulle nie val nie, streel oor kaal vel. Nat, kaal vel, so sag en onmiskenbaar vroulik dat sy vingers jeuk om verder te streel.
Natuurlik sal sy liggaam op die mees ooglopende wyse reageer.
Hy kan dit nie eens wegsteek nie, want hy en die vrou wat hy met soveel selfvertroue aanraak, is albei so naak as die dag wat hulle gebore is.
Watter man sou nou nie soos hy reageer wanneer hy ŉ naakte vrou in sy arms vashou nie? Veral omdat die naakte vrou so perfek in sy arms pas asof sy spesiaal vir hom gemaak is?
Sy is effens kleiner as hy. Hy laat sak sy oë van haar gesig na waar haar borste teen sy borskas vryf. Die wrywing wat sy borshare veroorsaak maak dat sy liggaam nog net verder reageer.
Toe die vrou haar asem skerp intrek, kyk Adam weer op in haar oë.
Jis, maar jy is mooi, prewel hy. Iets roer binne hom. Sy oë gly oor haar elfie gesiggie met hoë wangbene en vol, aanloklike mond. Haar hare is in ŉ kort, krullerige kabouter-styl gesny. Sy is eteries mooi. Beeldskoon. Pragtig.
Jis, hy moenie eens daaraan dink nie, maar hy het vir amper meer as twee jaar nie ŉ vrou in sy arms vasgehou nie. En hierdie een pas perfek.
En hy stink vreeslik, onthou hy skielik teleurgesteld. Sy liggaamsreuk is in direkte kontras met hoe sy ruik – vars, skoon, met net ŉ effense geur van lemoenbloeisels. Adam is baie na daaraan om sy neus in haar nek te druk om nog meer van haar in te asem. Hy is net bevrees dat as hy dit doen, gaan dit nie daar eindig nie.
Haar sagte, effens heserige stem ruk Adam uit sy onbetaamlike fantasie.
Jy is seker Adam?
Adam antwoord blitsvinnig, Moenie vir my sê jy is Eva nie.
Humor flits in haar oë toe sy probeer om haar glimlag te onderdruk, Jammer, nee. En ek het ook nie ŉ appel nie.
Dan moes jy dit al geëet het, aangesien ons albei kaal is, kap hy terug.
Waar de hel het dit vandaan gekom? Hy het so lank terug met ŉ vrou geflirteer dat hy nie eens kan onthou nie.
Sy skud haar kop. Hierdie keer probeer sy nie eens om haar glimlag of die hees laggie wat ontsnap te onderdruk nie. Adam kan net na haar staar. Sy is absoluut beeldskoon. As hy...
Nee, dit gaan nie gebeur nie.
Al is sy die eerste vrou wat hom so in versoeking stel, is hy nie vry nie. Hy durf nie erotiese gedagtes oor enige vrou kry nie.
Hy tree terug om twee handdoeke van die rak af te pluk en oorhandig een aan haar. Hy steel vir oulaas ŉ kyk in haar rigting. Hy sluk amper sy tong in wanneer hy haar amper te skraal lyf en lang-lang bene bewonder. Haar borste is klein maar tog so begeerlik ...
Haar oë streel oor sy lyf en Adam voel die hitte deur sy liggaam spoel. Hy draai die handdoek vinnig om sy onderlyf om sy ereksie te bedek. Dit was dalk reeds te laat, want haar oë rek. ŉ Blos sprei oor haar wange en sy draai vinnig weg om die handdoek om haar lyf te vou.
Adam moet eers sy keel skoonmaak voor hy kon vra, So, wie is jy en wat maak jy in my badkamer?
Ek is Nicola Evans.
Sy hoef nie veel meer as dit te sê nie. Adam weet nou presies wie sy is en hy onderdruk ŉ kreun.
Nicola het by sy bemarkingspan aangesluit terwyl Adam oorsee was. Sy spesialiseer in funksiekoördinering en nuwe besigheidsidees. Hy het haar CV gesien en hy het self haar agtergrond nagegaan. Hy moes egter die onderhoud aan sy broers en susters oorlaat, terwyl hy die afgelope drie maande in Asië op ŉ bemarkingstoer was. Die onderhoud was nie eens nodig nie. Sy suster Annie en hul ma het al voorheen saam met Nicola Evans gewerk. Hulle het haar aanbeveel. Of, andersom gestel, hulle was behoorlik in vervoering oor haar.
Ek het gedink jy bly in die kothuis?
Ek doen, ja. Ek het, maar die geiser het vanoggend gebars. So gou as wat dit herstel is, sal ek terugtrek.
Dankie vader daarvoor.
Hy weet nie hoe lank hy sou kon uithou as sy so naby is nie. Sy is gans en al te begeerlik.
Sy gryp haar toiletsakkie en klere van die rak en mompel, Laat ek padgee. Jy ruik asof jy ŉ stort drasties nodig het.
En ŉ bleddie koue een, mompel Adam toe Nicola deur die deur glip wat na Matthew se kamer lei. Miskien het hy dit nie sag genoeg gesê nie, want hy hoor haar laggie net voordat die deur agter haar toegaan.
Adam kyk gelate af na sy lyf. Ja, definitief ŉ koue stort.
ŉ Paar minute later besef hy dat ŉ koue stort nie gaan help toe hy onthou hoe haar liggaam teen syne gevoel het nie. Hy doen wat hy die afgelope twee jaar doen om van sy frustrasie ontslae te raak. Hy is nou al gewoond daaraan.
Geen vrou het hom al so geïnteresseer soos hierdie een nie. Sy beste opsie is om so ver as moontlik van Nicola Evans af weg te bly. Hy weet net nie hoe hy dit gaan regkry nie. Hulle moet saam werk. Sy is ŉ werknemer. Hy moet dit net onthou.
Nie dat dit help nie. Adam kan nie van die beeld van die meisie met die kabouter-haarstyl wat so perfek in sy arms pas, ontslae raak nie. Sy duik selfs op in sy drome toe hy ŉ kort rukkie later in ŉ diep slaap verval.
Goeie genade! mompel Nicky die oomblik toe die deur agter haar toeknip.
Adam Walker is aantrekliker as wat sy vermoed het. Sy het die meeste van die broers en susters wat deel is van die Walker– en Sinclair gesin ontmoet – en daar is nogal ŉ hele paar van hulle. Nege om presies te wees en hulle is blykbaar almal aantreklik en suksesvol. Al het sy dit geweet, het niks haar voorberei vir wat sy gesien het die oomblik toe sy uit die storthokkie geklim het nie.
Wel, wat sy van hom gesien en gevoel het.
Die moeë lyne op sy gesig en die reuk wat hom omvou het, het nie eens daarin geslaag om hom minder aantreklik te maak nie. Sy donker hare is lank en in sy nek vasgebind in ŉ manlike weergawe van ŉ bolla. Dit, gekombineerd met die bietjie meer as ŉ vyfuur-skaduwee wat hy gehad het, laat hom gevaarlik lyk.
Ander mans sou slordig gelyk het, veral met Adam se haarstyl, maar Nicky dink dit het net die skerp lyne van sy gesig meer beklemtoon.
Hy mag dalk nie daardie stoppelbaard heeltyd dra nie, maar sy hoop nie hy gaan dit afskeer nie. Nicky sou nooit ooit kon dink dat dit in haar smaak sou val nie, maar sjoe, dit is sexy.
En sy lyf? Absoluut perfek.
As ŉ mens in ag neem dat hy pas van ŉ sestien-uur-lange vlug van Hong Kong af gekom het, is dit te verstane dat hy nie te vars ruik nie. Die moeë lyne op sy gesig en rondom sy vlootblou oë vertel die storie van ŉ man wat min geslaap het. Nicky onthou hoe hy geruik het. Hy het moontlik ŉ ongelukkie of twee oorgekom.
Hy is langer as sy, maar nie so groot soos Reid en Nathan nie. Hy het ook nie daardie twee se gespierde lywe nie, maar hy het genoeg spiere op al die regte plekke.
Nicky onthou hoe hy teenaan haar gevoel het, en dit was goed.
Baie goed en tog so verleidelik.
As Adam nie haar baas was nie, sou sy dit oorweeg het om ŉ flirtasie met hom aan te knoop, maar sy het haarself belowe dat sy nooit weer in so ŉ situasie sal beland nie. Sy was al daar en sy het al die letsels om dit te bewys.
Haar ongelukkige verhouding met haar vorige baas het haar na Blouberg gebring. Sy het geen ander keuse gehad as om haar vorige werk te bedank na haar konfrontasie met James Cabot, die eienaar van Cabot Kommunikasiedienste nie. Die beskuldiging van haar eks-verloofde is nog te helder in haar geheue, selfs twee maande nadat sy die firma verlaat het. Nee, daar is geen manier dat sy daardie kans met Adam Walker gaan neem nie. Nicky is dankbaar dat Annie Walker haar hierdie geleentheid gegee het. Sy gaan dit nie opmors deur by Annie se broer betrokke te raak nie.
Nicky het nie geweet dat Annie daardie konfrontasie by die modeweek gehoor en gesien het nie. Heelwat later daardie middag het Annie Nicky eenkant toe geroep. Hulle het ŉ lang gesprek gehad waarin Annie vir Nicky van die posisie by Blouberg vertel het. Nicky het nie gehuiwer nie. Sy het die Maandag na die modeweek aansoek gedoen. Die gemeubileerde kothuis en die werk was Nicky se redding. Drie dae later het sy ŉ uitmergelende onderhoud met die hele familie gehad. Almal, behalwe Adam en Matthew, was daar. Na ŉ kort konsultasie was die posisie hare.
Omdat Cabot’s Nicky omtrent twee maande se verlof geskuld het, het Nicky net teruggekeer kantoor toe om te bedank. Nicky het groot genot daaruit geput om haar kollegas te vertel hoekom sy bedank het. James was woedend.
Sy het na die woonstel teruggekeer wat sy met James gedeel het om die res van haar besittings te gaan haal. Die volgende dag het sy haar intrek in die kothuis op Blouberg geneem.
Die laaste twee maande was wonderlik. Sy is mal oor haar werk. Die familie en die res van die personeel het haar baie welkom laat voel. Sy het selfs al Blouberg by plaaslike wynfeeste verteenwoordig en dit vreeslik geniet.
Nicky en Adam het slegs per e-pos gekommunikeer. Sy wens nou dat sy die moeite gedoen het om hom op die internet na inligting oor hom te soek. Sy sou dalk beter voorbereid gewees het op vanmiddag